Na osnovu člana 33. Zakona o tržištu hartija od vrijednosti vrijednosti („Službeni glasnik Republike Srpske“ br. 92/06 34/09, 30/12, 59/13, 108/13 i 04/17) MIKROKREDITNO DRUŠTVO „CREDIS“ a.d. Banja Luka, objavljuje:

**JAVNI POZIV**

**ZA UPIS I UPLATU DRUGE EMISIJE OBVEZNICA**

**MIKROKREDITNO DRUŠTVO „CREDIS“ a.d. Banja Luka,**

**JAVNOM PONUDOM**

**svim doma**ć**im i stranim fizičkim i pravnim licima**

Pozivaju se sva zainteresovana fizička i pravna lica da učestvuju u javnoj ponudi emisije obveznica.

Skupština Društva, na sjednici, održanoj dana 26.01.2018. godine donijela je Odluku o drugoj emisiji obveznica, javnom ponudom, broj: 01-79-25/18.

Rješenjem Komisije za hartije od vrijednosti Republike Srpske, broj 01-UP-31-64-2/18 od 16.2.2018. godine, odobren je Jedinstveni prospekt za drugu emisiju obveznica po sljedećim uslovima:

* **Broj,nominalna vrijednost hartija od vrijednosti i ukupna vrijednost emisije:** Drugom emisijom obveznica, javnom ponudom na Banjalučkoj berzi, emituje se 1.500 obveznica nominalne vrijednosti 1.000,00 KM, ukupne vrijednosti emisije 1.500.000 KM;
* **Dospijeće, visina kamate, način i rokovi isplate glavnice i kamate**:

Dospijeće emisije je 4 (četiri) godine od dana registracije obveznica iz druge emisije u Centralnom registru hartija od vrijednosti a.d. Banja Luka. Kamatna stopa iznosi 6% na godišnjem nivou. Kamatna stopa računaće se kao godišnja kamatna stopa obveznica podijeljena sa učestalošću isplate kamate po dospijelim anuitetima iz obveznica na godišnjem nivou. S obzirom da anuiteti dospijevaju polugodišnje, tj. dva puta godišnje na naplatu, kamate će se isplaćivati na polugodišnjem nivou.

Radi očuvanja realne vrijednosti, ukoliko dođe do promjene kursa KM u odnosu na EURO, primjenjivaće se valutna klauzula (preračun KM u EURO, odnosno EURO u KM) po srednjem kursu, a prema kursnoj listi Centralne banke BiH na dan dospijeća anuiteta;

* **Prava i ograničenja prava vlasnika:** Vlasnik obveznica ima pravo na naplatu nominalne vrijednosti glavnice i pripadajuće kamate. Nijedan vlasnik nema pravo tražiti prijevremeno dospijeće obveznica;
* **Emisija se vrši bez korištenja prava preče kupovine;**
* **Prava emitenta:** Emitent zadržava pravo na odustajanje od javne ponude obveznica i prekid emisije prije isteka roka za njihov upis i uplatu;

Emitent zadržava pravo na završetak postupka upisa i uplate obveznica ukoliko emisija bude u cjelosti upisana i uplaćena prije isteka roka utvrđenog za njihov upis i uplatu;

* **Prodajna cijena:** Cijena po kojoj investitori upisuju i uplaćuju obveznice formiraće se na berzi, po metodi kontinuirane javne ponude (višestruke cijene) u skladu sa Pravilima Banjalučke berze, s tim da će prodajni nalog biti unesen po cijeni od 1.000,00 KM. Standard povećanja cijene je 0,01 KM;
* **Rok trajanja upisa i uplate**: Početak upisa i uplate obveznica je 08.03.2018. godine. Upis i uplata obveznica traju 10 dana;
* **Upis i uplata obveznica:** Upis obveznica će se vršiti na Banjalučkoj berzi, posredstvom ovlaštenih berzanskih posrednika na tržištu hartija od vrijednosti Republike Srpske, u skladu sa radnim vremenom ovlaštenih berzanskih posrednika. Uplate za kupovinu obveznica investitori vrše na račun ovlaštenog berzanskog posrednika na tržištu hartija od vrijednosti Republike Srpske, posredstvom kojeg izdaju nalog za upis obveznica. Po realizaciji kupovnog naloga ovlašteni berzanski posrednik transferiše iznos novčanih sredstava koji odgovara broju upisanih obveznica pomnoženih sa cijenom naznačenom na nalogu za upis na privremeni namjenski račun za deponovanje uplata po osnovu kupovine obveznica, otvoren kod Komercijalne banke a.d. Banja Luka, sa sjedištem u ul. Veselina Masleše br.6, 78.000 Banja Luka, broj računa: 571010-00002585-69 . Sredstvo plaćanja je novac, konvertibilne marke (KM);
* **Prospekt emisije obveznica** besplatno je dostupan u prostorijama emitenta, te na Internet stranicama Banjalučke berze: [*www.blberza.com*](http://www.blberza.com);
* **Kriterijum uspješnosti emisije**: Emisija se smatra uspješnom ako, u roku od 10 dana, predviđenom za upis i uplatu, bude upisano i uplaćeno najmanje 60% obveznica ponuđenih u Jedinstvenom prospektu;
* **Ovlašćeno lice Emitenta za sprovođenje emisije:** Direktor Društva, Dragan Katana;

Više informacija o emisiji obveznica, emitenta MIKROKREDITNO DRUŠTVO „CREDIS“ a.d. Banja Luka moguće je dobiti u prostorijama društava u ulici Veljka Mlađenovića 7d, ili na telefon broj 051/492-892.

MIKROKREDITNO DRUŠTVO „CREDIS“ a.d. Banja Luka

zastupano po

„Advantis Broker” a.d. Banja Luka